แรงซื้อหุ้น DELTA ดัน SET เปิดเช้าทะยาน 10 จุด หลังเข้าเทรด SET50 วันแรก
SET เช้าพุ่งกว่า 10 จุด รับแรงหนุนหุ้น DELTA หลังเริ่มเข้าเทรด SET50 เป็นวันแรก 
SET เช้าพุ่งกว่า 10 จุด รับแรงหนุนหุ้น DELTA หลังเริ่มเข้าเทรด SET50 เป็นวันแรก
3 ม.ค. 2566

ผู้สื่อข่าวรายงานว่า ดัชนีตลาดหุ้นไทยเปิดตลาดวันนี้อยู่ที่ 1,678.01 จุด เพิ่มขึ้น 9.35 จุด หรือ 0.56% สูงสุดที่ 1,678.31 จุด ต่ำสุดที่ 1,673.29 จุด มูลค่าการซื้อขาย 2.66 พันล้านบาท โดยตลาดหุ้นไทยเช้านี้พุ่งกว่า 10 จุด ตอบรับความคาดหวังเชิงบวกผลตอบแทนการลงทุนของตลาดหุ้นไทยดีกว่าตลาดหุ้นโลกที่ยังมีความกังวลภาวะเศรษฐกิจถดถอย แต่เศรษฐกิจไทยอยู่ในช่วงการฟื้นตัวต่อเนื่อง ประกอบกับหุ้น DELTA ดีดขึ้นแรงเทรดคึกคักช่วยหนุนภาพรวมตลาดได้กว่าครึ่ง
โดยราคาหุ้น DELTA ณ เวลา 10:07 น. อยู่ที่ระดับ 866 บาท บวก 36 บาท หรือ 4.34% สูงสุดที่ระดับ 880 บาท ต่ำสุดที่ระดับ 836 บาท ด้วยมูลค่าการซื้อขาย 1.84 พันล้านบาท
 
 